ÚJ! -Harmóniában önmagunkkal - Látogatás az Isztriára és Szlovéniába :: Utazások - buszos utazások
Utazások » Körutazás » 2 - 4 napos » ÚJ! -Harmóniában önmagunkkal - Látogatás az Isztriára és Szlovéniába
ÚJ! -Harmóniában önmagunkkal - Látogatás az Isztriára és Szlovéniába
2020. okt. 1.
Ár75.800 Ft/fő
Látogatás az Isztriára és Szlovéniába - Önismereti Társasutazás
Dr. Gőgh Edit neurológus, pszichiáter, főorvos PSY-NATURA Önismereti Programjának keretében „külső és belső utakon” kulturális-önismereti társasutazáson vehetnek részt. A kulturális látnivalók bemutatása mellett fő célunk, hogy olyan természeti környezetbe (hegyek, erdők, tavak, tengerek, patakok) vigyük a velünk utazókat, melyek lelkileg feltöltenek. A több évtizede praktizáló, nagy szakmai tudással, tapasztalatokkal és jó előadói készségekkel rendelkező Dr. Gőgh Edit főorvosasszony fog gondoskodni arról, hogy az autóbuszon utazók lelki-szellemi csemegékben részesüljenek. Belső utazásunk témája: „Harmóniában önmagunkkal.”
Részletes programleírás és részvételi feltételek:
1. nap: Budapest - Győr - Zágráb – Porec
Korai indulást követően igyekszünk a déli határ felé. Első állomásunk Varasd, jelképe a reneszánsz idejéből származó, olasz példákat követő vár. A városka hangulatát az Erdődyeknek köszönheti, akik támogatásával barokk paloták sora és számtalan egyházi épület születhetett meg. Az ország fővárosa, Zágráb is őriz jelentős magyar történelmi emlékeket. Szent László alapította a zágrábi püspökséget és vele együtt a székesegyház építése is az ő nevéhez köthető, így a „lovagkirály” koronázásakor használt palástot itt a székesegyházban őrzik. A Felsőváros is tartogat számunkra látnivalót, mint például a horvát parlament épületét, a Szábort. Az Alsóváros mindennek szöges ellentéte, tágas terek, zöld parkok és reprezentatív épületek teszik változatossá a 19-20. században kiépülő városrészt. Innen már csak egy célunk van, mégpedig az Isztriai-félsziget nyugati partja. Szállás elfoglalása (Porec, 2 éj).
2. nap: A mai napot a félsziget nyugati oldalának bebarangolásának szenteljük. Egykoron ezt a vidéket a velenceiek uralták, melynek nyomait mindenütt megtaláljuk. Szárnyas oroszlánok és a bizánci kultúra elemei, ameddig a szem ellát. Porec unescos védettségét is a kultúrák keveredésének köszönheti, ahol az Euphrasius-bazilika, a városháza vagy az egykori őrtornyok mesélnek a múltról. Tengerparti sétánya kellemes sétára hívogat bennünket is. A Limski-fjord rejtett öblénél megállunk egy kicsit álmélkodni a természet csodáin. Délután Rovinj varázsol el bennünket. A félsziget, melyre az ember települt, mint egy hatalmas teknőspáncél emelkedik ki a tengerből. Kanyargós utcácskáin keresztül haladva lassan kinyílik előttünk ez a kusza, házakból álló labirintus és pazar kilátással lep meg bennünket felérve a púp tetejére. Élvezzük ki a városka romantikus, misztikus hangulatát mielőtt visszatérünk a szállásunkra.
3. nap: Porec - Bledi-tó – Vintgar-szurdok – Győr- Budapest
Reggeli után fájó szívvel hagyjuk el a horvát tengerpartot és Szlovénia természeti kincseit indulunk felfedezni. Déli szomszédunk megannyi tóval, szurdokkal büszkélkedhet, melyből egyet-egyet mi is felkeresünk. A Bledi-tó számos legenda helyszíne és a híres bledi krémes mellett sem mehetünk el kóstolás nélkül. A vártól lesétálva a víztükörhöz már az őszi erdő színeiben gyönyörködhetünk. A közelben megbújó Vintgar-szurdok egyszerűen lenyűgöző, a Radovna-folyó évezredek alatt impozáns utat vájt magának a kőzetben. Az út javát fából épített járdán tesszük meg, közben egyik varázslatból a másikba esünk. Hagyjuk magunkat átölelni a természet által a jó egy órás séta alatt. Jóleső fáradsággal és számtalan emlékkel a szívünkben indulunk vissza Magyarországra.
Egyágyas felár: 5.700 Ft/fő
- az autóbusz költségei
- kísérő idegenvezető + meghívott (szakember) vendég díja
- audio-guide készülék díj
- szállás, félpanziós ellátással , Porec 3*-os szállodájában
- útlemondási biztosítás díj
- BBP utasbiztosítás díja, 3 napra 1.530 Ft/fő
- belőpődíjak összegét
Vintgar-szurdok - 10 EUR/fő (tájékoztató jellegű ár)
Budapest, Győr, Csorna, Kapuvár, Fertőszentmiklós, Sopron
Felszállási időpontok: folyamatban...